Aalborg Stiftstidende, 1835-09-14
Spanien. En Meddelesse fra Saragossa udbreder noget Lys over, hvorledes de Bevægelser, som i den senere Tid ere komne til Udbrud i Arragonien, Catalonien o. s. v. ere blevne forbebredte. Neppe var Ferdinand den 7de død, før de hemmelige Selskaber, som i hans sidste Regjeringsaar, med saamegen Møie, vare blevne undertrykte, igjen hævede Hovedet i Veiret og, ved en ny Organisation, stræbte at sætte sig istand til at spille en vigtig Rolle i den Crisis, som umiskjendelig forestod Spanien. Jnsurrectionen i de baskiske Provindser drog hele Regjeringens Opmærksomhed til sig og kom saaledes de hemmelige Selskabers Forbindelser betydeligt til Hjelp. Derved blev det dem muligt, næsten i alle Stæder at danne Filialselskaber. Skjøndt man i disse nærede og prædikede de meest frisindede Ideer, vare deres Planer dog endnu meget ubestemte og vaklende. Først for omtrent 16 Maaneder siden bemærkede man en mere bestemt Virksomhed hos dem, men en Tvedragt, som reiste sig mellem de forskjellige Selskabers Formænd, lod næsten formode, at deres Oplysning var nær. Da opstod pludselig af denne UeUnighed et nyt Selskab, det unge Spanien, og dette talte snart de ældre Forbindelsers virksomste og ivrigste Mænd, blandt sine Medlemmer. Af denne nye Forsamling stiftedes set Antal saakaldte Virksomhedsklubber, hvis Formaal var absolut revolutionair og som udbredte trykte Skrifter, som disse Klubber havde ladet trykke i Udlandet, overalt blandt talrige Medlemmer. J disse Skrifter lærte man, at et Folk, som har sukket under Aarhundreders Slaveri, ikke kan redde sig ud af denne ulyksalige Tilstand ved matte Reformer, der omtrent ere det samme som at flikke paa gamle Mure, men kun ved en almindelig Omvæltning Regjeringen i Madrid blev haardt medtaget i disse Flyveskrifter, som den, der først havde forødt Spaniernes Skatte og Blod, for at lade sig slaae af Carlistiske Bander og nu endog maa anraabe Udlandets Bistand for sit juste milien System, der er lige afskyet af alle Partier. Ved disse Skrifter opirredes Gemytterne mere og meere og man nævnede høit Mænd blandt Regjeringens Medlemmer som Forrædere, der stode i hemmelig Forstaaelse med Carlisterne. De hemmelige Selskaber i de forskjellig Stæder satte sig i Forbindelse med hinanden; i hver Provinds betegnedes en vis Stad som Centralpunkter for disse Forbindelser og fra ethvert af disse underholdtes tillige en directe Forbindelse med Barcellona, hvor den øverste Virksomhedsklub af Foreningen, det unge Spanien, havde sit Sæde. Under disse Omstændigheder var den revolutionaire Bevægelse snart bragt til Udbrud. Den første Klubs Signal fulgtes snart af Filialselskaberne. Bevægelsens nærmeste Formaal er at kulkaste det nærværende kgl. Statut og at sammenkalde en constituerende Nationalforsamling, hvis Medlemmer skulle vælges efter et meget omfattende Valgsystem. At den almindelige Uvillie mod Munkene paa samme Tid kom til Udbrud, laae just ikke i det unge Spaniens Plan, men, saasnart Signalet til en revolutionair Bevægelse først engang var givet, var det Had, som Munken overalt have vakt imod sig, tilstrækkelig Bevæggrund noktil at storme Klosterne. I dette Øieblik gaaer Klubbernes Stræben ud paa at bringe Eenhed tilveie mellem de forskjellige Juntaer og at tildeele dem en eensformig Organisation, for at det øvrige Spanien kan have en Kjerne at slutte sig til. Man opbyder alt Muligt, for at bortdrage, een Provinds efter den anden fra Regjeringen i Madrid, og, om ogsaa det Sprog, man for Tiden fører i sine Forhandlinger med samme, kan kaldes nogenlunde beskedent, saa kan det dog hermed snart tage en anden Vending, saasnart man føler sig stærk nok til at dictere Regjeringen Love.